Catalpa
__БЕЗКН__ 

Каталпа (-{Catalpa}-) род је листопадног дрвећа из породице -{Bignoniaceae}- чије су изворно станиште умерени и суптропски региони Северне Америке, Кариба и Источне Азије.

Опис рода 

Каталпа је средњевисоко брзорастуће листопадно дрво просечних висина од 12 до 18 метара, и ширине крошње од 6 до 12 метара. Препознатљиве су по својим крупним срцоликим листовима, белим цветовима који се појављују у формацијама цвасти и дугачким махунастим плодовима. Листови су дугачки од 20 до 30 цм, а широки 15−20 цм. Плодови, чауре, који могу бити дугачки и до 50 центиметара дозревају у касну јесен и задржавају се на стаблима током целе године. У сваком плоду се налази низ ситних семена са по два крилца која им олакшавају даље ширење помоћу ветра. Биљке се размножавају из семена или из корена. Својом физиономијом доста подсећају на врсте -{Vernicia fordii}- (тунгово дрво) и -{Paulownia tomentosa}- (пауловнија).

Због свог крупног лишћа и широке крошње каталпе су омиљена скровишта бројних птица које у њиховим крошњама имају савршена склоништа од јаких ветрова и киша. Каталпа је брзорастуће дрво и самим тим веома меко дрво. Због свог атрактивног изгледа и привлачних цветова каталпе су популарне широм света као парковско дрвеће.

Етимологија 
Карл фон Лине је 1753. уписао дрво под именом -{Bignonia catalpa}-, а Ђовани Антонио Скополи је успоставио род -{Catalpa}- 1777. године.

Врсте 

У роду -{Catalpa}- издвајају се следеће врсте:

Референце

Спољашње везе 

  -{Catalpa speciosa images at bioimages.vanderbilt.edu}-
 

Флора Азије
Флора Северне Америке